Kuruc.info - Mit tartalmaz az angol-szovjet titkos szerződés? - Lapszemle 1942-ből
Lapszemle :: 2011. június 24. 16:23Mit tartalmaz az angol-szovjet titkos szerződés? - Lapszemle 1942-ből
Győri Nemzeti Hírlap, 1942. június 24., eredetiben itt és itt
Stockholm, jún., MTI. A Göteborgs Morgenpost keddi száma nagy feltűnést keltő cikkben ismerteti a Churchill és Molotov által Londonban megkötött titkos szerződés részleteit. A szerződésben egész Európát kiszolgáltatják a bolsevistáknak.
A titkos szerződés a következő megállapodásokat tartalmazza:
1.) Elvileg elismerik a Szovjetuniónak a biztonsága és a stratégiai határokra vonatkozó igényeit Finnországgal, a Balti államokkal, Lengyelországgal és Romániával szemben. Irán tekintetében külön megegyezés jött létre.
2.) A Szovjet érdekkörének ismerik el a Szovjetunióval határos, vagy a Szovjetunió közelében fekvő területek legnagyobb részét, köztük Finnországot, Észak-Skandinávia bizonyos részeit, Csehszlovákiát Romániát, Bulgáriát és Jugoszláviát.
3.) A tengelyhatalmak jövendő támadásai ellen való védelem céljából elismerik a Szovjetuniónak azt a jogát, hogy támaszpontokat szerezzen és „bérleti szerződésekkel” helyőrségeket létesítsen. A Szovjetunió számára ezenkívül szabad átjárást biztosítanak a Keleti tengerről az Északi tengerre és a Fekete tengerről a Földközi tengerre.
4.) A nyilvánosságra hozott angol-szovjet szövetségi szerződés harmadik szakaszát, mely a szövetségesekkel felhatalmazta, hogy különleges biztonsági rendszabályokat tegyenek meg a háború után egy újabb támadás elkerülésére, kiegészítik azzal, hogy a Szovjetuniónak elismerik azt a jogát, hogy Nagy-Britanniával egyetértésben katonai és politikai ellenőrzést gyakoroljon Finnország, Németország. Magyarország, Románia és Bulgária felett.
5.) A két szerződő fél kötelezi magát arra, hogy gondoskodik a nemzeti szocialista és fascista, valamint hasonló kormányrendszereknek egész Európából való végleges eltávolításáról. A Göteborgs Morgenpost szerint titkos szerződést kötöttek a második arcvonalra vonatkozóan is, amit katonai jellegére való tekintettel a legnagyobb titokban tartanak.
A zsidókérdésben nem lehet megállni...
Budapest, jún. 23. B. É., eredetiben itt
A képviselőház mai ülésén több jelentést terjesztettek be. Rapcsányi László felszólalásában a zsidókérdésben további megszorításokat kívánt. Ezután folytatták a kormánynak adandó felhatalmazási vitáját. Vitéz Imrédy Béla helyeselte a miniszterelnöknek azt a megállapítását, hogy a nemzetnek minden erejét a háború megnyerésére kell irányítani. Minden érdekünk amellett szól, hogy ezt a háborút meg kell nyerni és a nemzetnek ennek érdekében minden erejét latba kell vetni.
A háborút meg is fogja nyerni az a hatalmi alakulat, amelyhez mi tartozunk. Az új Európába bele kell illeszkednünk, hogy Magyarország elnyerhesse az őt megillető szerepet. A gazdaságpolitikában arra kell vigyáznunk, hogy meg legyen a helyes gazdasági szervezetünk. Átfogó gazdasági tervet sürgetett. A zsidókérdésről kijelentette, hogy olyan messze mentünk ezen az úton, hogy nem lehet megállani, hanem további intézkedések szükségesek.
Az elnök ezután a vitát megszakította. A legközelebbi ülést holnap tartják. A holnapi interpellációs napra 30 interpellációt jegyeztek be, melyeknek meghallgatására délután egy órakor térnek át.